**NAVODILO ZA IZDELAVO PONUDBE**

1. Javni razpis za sofinanciranje letnega program športa v Občini Solčava za leto 2023 se izvaja v skladu z določili Zakona o športu (Ur. l. RS, št. 29/17), Odlokom o postopku in merilih za sofinanciranje letnega programa športa v Občini Solčava (Uradno glasilo Zgornjesavinjskih občin št. 2/21, 3/23) in Letnim programom športa Občine Solčava za leto 2025, ki ga je sprejel Občinski svet Občine Solčava na 17. redni seji dne 05.02.2025.
2. Ponudnik mora ponudbo izdelati v slovenskem jeziku. Ponudbene cene in finančni načrt morajo biti v celoti prikazane v evrih (EUR).
3. Ponudbe morajo biti podane na ustreznih prijavnih obrazcih iz razpisne dokumentacije. Kjer ponudnik prilaga prilogo, mora biti ta jasno označena, za kakšen namen se prilaga. Ponudnik odda ponudbeno dokumentacijo speto v mapi. Prijavni obrazci morajo biti s strani ponudnika podpisani in žigosani, kjer je to označeno.
4. Seznam elementov, ki jih mora predložiti ponudnik, da bo ponudba veljavna:

* + ***OSNOVNI PODATKI O IZVAJALCU***

Izpolnijo vsi, ki kandidirajo na razpis.

* + ***Obrazec I. ŠPORTNI PROGAMI:***

1. ***PROSTOČASNA ŠPORTNA VZGOJA OTROK IN MLADINE*** 
   1. ***Promocijski športni programi***

Izpolnijo izvajalci športne dejavnosti, ki izvajajo: Mali sonček (MS), Ciciban planinec (CP), Zlati sonček ZS), Naučimo se plavati (NSP), Krpan (KRP) in Mladi planinec (MP).

OBVEZNI PRILOGI:

* + - poimenski seznam vadečih (ime in priimek ter letnica rojstva).
    - dokazila o izobrazbi trenerjev.

* 1. ***Celoletni športni programi***

Izpolnijo izvajalci, ki imajo sedež v občini Solčava najmanj eno leto oz. imajo sedež izven občine, a izvajajo dejavnost na območju občine Solčava, v katero je vključenih najmanj 80% udeležencev s stalnim prebivališčem v občini Solčava ter izvajajo programe za občane občine Solčava ter izvajajo celoletni športni program prostočasne športne vzgoje otrok in mladine, ki potekajo najmanj 30 tednov v letu (60 ur); ločeno za otroke (do 15 let) in mladino (do 18 let).

OBVEZNI PRILOGI:

* + - poimenski seznam vadečih (ime in priimek ter letnica rojstva).
    - dokazila o izobrazbi trenerjev.

* 1. ***Programi v počitnicah in pouka prostih dnevih***

Izpolnijo izvajalci, ki imajo sedež v občini Solčava najmanj eno leto ter izvajajo športne dejavnosti na območju občine Solčava v skrajšanem obsegu (tečaji, projekti) za občane občine v času počitnic in pouka prostih dnevih.

OBVEZNI PRILOGI:

* + - poimenski seznam vadečih (ime in priimek ter letnica rojstva).
    - dokazila o izobrazbi trenerjev.

1. ***ŠPORTNA VZGOJA OTROK IN MLADINE, USMERJENIH V KAKOVOSTNI IN VRHUNSKI ŠPORT***

Izpolnijo izvajalci, ki imajo sedež v občini Solčava najmanj eno leto oz. imajo sedež izven občine, a izvajajo dejavnost na območju občine Solčava, v katero je vključenih najmanj 80% udeležencev s stalnim prebivališčem v občini Solčava ter izvajajo programe za občane občine Solčava in športnike oz. ekipe otrok do 15 let in mladine do 18 let (oz. od 10 do 18 let v olimpijskih športnih disciplinah individualnih športnih panog), ki tekmujejo v organiziranih tekmovanjih na ravni države.

OBVEZNI PRILOGI:

* + - poimenski seznam vadečih (ime in priimek ter letnica rojstva).
    - dokazila o izobrazbi trenerjev.

1. ***KAKOVOSTNI ŠPORT***

Izpolnijo izvajalci, ki imajo sedež v občini Solčava najmanj eno leto oz. imajo sedež izven občine, a izvajajo dejavnost na območju občine Solčava, v katero je vključenih najmanj 80% udeležencev s stalnim prebivališčem v občini Solčava ter izvajajo programe za občane občine Solčava in športnike, ki so evidentirani v državnem razredu, ki predstavlja kvalitetni vrh kakovostnih športnikov ali/in so evidentirani kot registrirani športniki v članski (absolutni) starostni kategoriji, od praviloma 15 leta starosti dalje.

OBVEZNI PRILOGI:

* + - poimenski seznam vadečih (ime in priimek ter letnica rojstva).
    - dokazila o izobrazbi trenerjev.

1. ***ŠPORTNA REKREACIJA***

Izpolnijo izvajalci, ki imajo sedež v občini Solčava najmanj eno leto ter izvajajo programe za občane občine Solčava in izvajajo rekreacijo odraslih vseh starosti (nad 19 let).

OBVEZNI PRILOGI:

* + - poimenski seznam vadečih (ime in priimek ter letnica rojstva).
    - dokazila o izobrazbi trenerjev.

1. ***ŠPORT STAREJŠIH***

Izpolnijo izvajalci, ki imajo sedež v občini Solčava najmanj eno leto ter izvajajo programe za občane občine Solčava ter izvajajo rekreacijo starejših nad doseženim 65. letom starosti.

OBVEZNI PRILOGI:

* + - poimenski seznam vadečih (ime in priimek ter letnica rojstva).
    - dokazila o izobrazbi trenerjev.

* + - ***Obrazec II. SOFINANCIRANJE DELOVANJA ŠPORTNIH DRUŠTEV***

Izpolnijo izvajalci, ki imajo sedež v občini Solčava najmanj eno leto ter izvajajo programe za občane občine Solčava na prostovoljni in nekomercialni ravni.

* + - ***Obrazec III. ŠPORTNE PRIREDITVE***

Izpolnijo izvajalci, ki imajo sedež v občini Solčava najmanj eno leto ter izvajajo programe za občane občine Solčava oz. imajo sedež izven občine, a izvajajo dejavnost na območju občine Solčava, v katero je vključenih najmanj 80% udeležencev s stalnim prebivališčem v občini Solčava ter izvajajo programe za občane občine Solčava in bodo organizirali prireditve, ki se bodo odvijale na območju občine Solčava.

* + - ***Obrazec IV. VZDRŽEVANJE ŠPORTNIH OBJEKTOV IN POVRŠIN ZA ŠPORT V NARAVI***

Izpolnijo izvajalci, ki (v pretežni meri) samostojno upravljajo z objekti športne infrastrukture in s površinami za šport v naravi.

* + - ***Obrazec V. VSEBINSKO IN FINANČNO POROČILO O IZVAJANJU AKTIVNOSTI V LETU 2025***

Dopolnijo vsi prijavitelji.

* + - ***Obrazec VI. FINANČNA KONSTRUKCIJA IZVAJALCA ZA LETO 2025***

Dopolnijo vsi prijavitelji.

* + - ***VII. PRILOGE*** o **ODLOČBA O REGISTRACIJI** podajo samo prijavitelji, ki prvič podajajo vlogo za izbor izvajalcev letnega programa športa v občini,

o **IZJAVA O IZOGIBANJU NASPROTJU INTERESOV** podajo samo prijavitelji, če je v organe upravljanja prijavitelja vključen funkcionar Občine Solčava ali njegov družinski član)

Vzorec pogodbe o sofinanciranju ni sestavni del prijave. Šteje se, da prijavitelj, ki odda svojo vlogo/prijavo na javni razpis, v celoti soglaša z vzorcem pogodbe o sofinanciranju, zato parafiranega vzorca pogodbe o sofinanciranju ni potrebno priložiti prijavi.

1. Razpisno dokumentacijo in dodatne informacije v zvezi z javnim razpisom lahko ponudniki dobijo na Občini Solčava, Solčava 29., 3335 Solčava, na telefonski št. 03 839 27 58, ali na e-naslov: rudi.jezernik@solcava.si.
2. Ponudniki lahko zahtevajo dodatna pojasnila v zvezi z javnim razpisom oz. razpisno dokumentacijo vse do zaključka roka za prijavo.
3. Upoštevane bodo vse pisne prijave na originalnih obrazcih z vsemi zahtevanimi prilogami, ki bodo prispele na sedež Občine Solčava najkasneje do **15.04.2025 do 10. ure**. Prijave morajo biti oddane spete v mapi, v zaprti pisemski ovojnici, na kateri mora biti prilepljena izpolnjena Ovojnica iz razpisne dokumentacije javnega razpisa.
4. Ponudbe, ki bodo prispele po preteku navedenega roka, bo naročnik zavrnil in neodprte vrnil pošiljatelju.
5. Odpiranje ponudb bo potekalo predvidoma 17.04.2025 in ne bo javno.
6. Naročnik bo štel kot veljavne le tiste ponudbe, ki bodo sestavljene v skladu s pogoji iz tega razpisa. Nepopolne vloge bo možno dopolniti v roku 8 dni po prejemu obvestila komisije, v kolikor vloga ne bo dopolnjena, bo izločena iz nadaljnje obravnave.
7. Ponudbe bodo vrednotene na podlagi Odloka o postopku in merilih za sofinanciranje letnega programa športa v Občini Solčava (Uradno glasilo Zgornjesavinjskih občin št. 2/2021), Navedeni Odlok, Odlok o spremembi in dopolnitvah Odloka o postopku in merilih za sofinanciranje letnega programa športa v občini Solčava (Uradno glasilo Zgornjesavinjskih občin št. 3/2023) in Letni program športa v Občini Solčava za leto 2025 so sestavni deli razpisne dokumentacije.
8. Izbrani ponudnik bo moral v 8. dneh po pravnomočnosti odločbe o izbiri ter obsegu sofinanciranja programa ali področja LPŠ pristopiti k podpisu pogodbe. V kolikor se v tem času ne bo odzval, se bo štelo, da je odstopil od ponudbe.